מערך המבצעים המיוחדים

מערך המבצעים המיוחדים (מ"מ) הוא מערך באגף המודיעין של צה"ל, העוסק במבצעים לאיסוף מודיעין. בראשו עומד קצין בדרגת תת-אלוף.

תפקיד היחידה, לפי מפקד המערך לשעבר, לפתור את ה"בעיות הגדולות, הביטחוניות, של מדינת ישראל". עוד לדבריו: "המ"מ לא מקבל פקודות ספציפיות, המ"מ מקבל בעיות. אנחנו לומדים את הבעיה, מפרקים אותה לגורמיה ומביאים את הפתרון. זה יכול לקחת שבוע, חודש או שנתיים".

 מבנה ארגוני 
למערך כפופות מספר יחידות:

שםתפקיד מרכז המודיעין עוסק בגיבוש תמונת המצב המודיעינית הייעודית למבצעי איכות מיוחדים.
א', מפקד המערך לשעבר, כינה אותה: "מנוע הבעירה שמריץ את כל המ"מ קדימה ועובד על משימות האב. הם בעצם מסמנים את הדרך למטרה".  היחידה הטכנולוגית 81 עוסקת בפיתוח אמצעים לשימושן של היחידות המבצעות. היחידות המבצעות כוחות מיוחדים המבצעים את המבצעים המיוחדים, שהם בעיקר מבצעי סיור מיוחד לאיסוף מודיעין. אחת היחידות המבצעות היא סיירת מטכ"ל.מחלקת שבויים ונעדריםאחראית על התיאום מטעם צה"ל וכן מטעם ראש הממשלה לטיפול בנושא השבויים והנעדרים והערכת המצב המודיעינית למשא ומתן.



היסטוריה 

לאחר מלחמת ששת הימים, שהביאה לשינוי מהותי בדרישות המוצבות בפני סיירת מטכ"ל, הוקם במחלקת האיסוף באמ"ן ענף המבצעים המיוחדים, שבהמשך הפך למחלקת המבצעים המיוחדים ולאחר מכן למערך המבצעים המיוחדים, שכפופות לו היחידות המבצעות, היחידה המודיעינית והיחידה הטכנולוגית.

היחידה נחשפה בעקבות פרסומו של מסמך הרפז, שהוביל לחקירת התנהלותו של מזייף המסמך, בועז הרפז, שהיה קצין אג"ם של המערך. בספרם "הבור - הסודות האפלים מאחורי משבר המנהיגות החמור בתולדות צה"ל" מציינים העיתונאים דן מרגלית ורונן ברגמן שביחידה זו התאפשרה, מסיבות מבצעיות, הוצאת כספים ללא בקרה תקציבית מדוקדקת. הם טענו שמצב זה אפשר מעשי שחיתות רבים, של הוצאת כספים שלא למטרות מבצעיות, אלא למטרות אישיות של חיילי המערך, כגון מימון ימי כיף, רכישת מעדנים, רכישת ציוד מפואר וכדומה.

בשנת 2012, תחת פיקודו של ראש אמ"ן אביב כוכבי, הוקם במבנה חדש מערך המבצעים המיוחדים (מ"מ) ובפיקודו הוצב קצין בדרגת תא"ל, ובכך הועברה האחריות הישירה של ראש אמ"ן על היחידות המהוות את המערך. עד אז עמד בראש מערך המ"מ ראש מחלקה בדרגת אל"ם, שהיה מתאם את "משולש הביצוע" של הכוחות המיוחדים: הצלע הטכנולוגית, הצלע המודיעינית והצלע המבצעית; אך הפיקוד עצמו של היחידות היה ישירות מול ראש אמ"ן, הן במהלך פעילויות מבצעיות והן במהלך תרגילים וכו'. למפקדה הראשון במתכונת החדשה מונה תא"ל ליאור כרמלי.

בנובמבר 2016 קיבלו המערך ויחידותיו תעודות הערכה מהרמטכ"ל גדי איזנקוט, שאמר במהלך הטקס כי "החיבור בין מודיעין, טכנולוגיה ויכולת מבצעית תורם תרומה גדולה וימשיך לתרום".

במרץ 2018 העניק הרמטכ"ל גדי איזנקוט את עיטור המופת ללוחם במערך המבצעים המיוחדים על "פעילות מבצעית תוך הפגנת אומץ לב, נחישות, תושייה ודבקות במטרה תוך סיכון חיים". בספטמבר 2019 הוענק צל"ש הרמטכ"ל לסא"ל מחמוד ח'יר א-דין שנהרג בנובמבר 2018 במהלך פעולת צה"ל בח'אן יונס.

במהלך מלחמת חרבות ברזל, מערך המבצעים המיוחדים הוביל את המאמץ הצה"לי בנושא החטופים, השבויים והנעדרים, במטרה להשיבם הביתה.

 מפקדי מערך המבצעים המיוחדים 
מפקדו הראשון של מערך המבצעים המיוחדים היה יוסי לנגוצקי, שנקרא למשימה זו על ידי מפקד מחלקת האיסוף באמ"ן, אברהם ארנן.

שםתקופת כהונהתפקידהערות יוסי לנגוצקי  1969–1971  ראש ענף מ"מ  סמי נחמיאס  1971–  אבשלום חורן   עמירם לוין  לימים מפקד פיקוד הצפון והמשנה לראש המוסד נחמיה תמרי  לימים מפקד פיקוד המרכז גיורא זורע   ראש מחלקת מ"מ לימים קצין מודיעין ראשי אבשלום חורן  1981–1984 מפקד המחלקה במהלך מלחמת לבנון הראשונה יפתח רייכר-עתיר  1984–1990  דני ארדיטי  1990–1994 רן שחור   פנחס בוכריס   יורם יצחקי  2000–2003רוני ינאי שחר ארגמן  יורם יפה   ליאור כרמלי  2013–2015 ראש מערך המ"מ לימים ראש אגף התקשוב וההגנה בסייבר א.ב  2015–2016  גיא שפרן  2016–2019  א.ב  2019–2020 תקופת כהונה שנייה כאזרח עובד צה"ל, על פועלו הוענק לו אות הערכה מטעם הרמטכ"ל ע.ק  אוקטובר 2020 – יוני 2024  י'  יוני 2024 – הווה 

 ראו גם 
 כוחות מיוחדים
 סיור מיוחד
 רגימנט הסיור המיוחד הבריטי
 יחידות הסיור המיוחד של חיל האוויר האמריקאי

 לקריאה נוספת 
 משה זונדר, סיירת מטכ"ל, כתר ספרים, 2000
 רונן ברגמן, "מדינת ישראל תעשה הכל", הוצאת כנרת זמורה ביתן, 2009
 דן מרגלית ורונן ברגמן, הבור - הסודות האפלים מאחורי משבר המנהיגות החמור בתולדות צה"ל, כנרת, זמורה-ביתן, 2011

 קישורים חיצוניים 








 הערות שוליים 

*
קטגוריה:אגף המודיעין